Jabarkan Plot dari Final Fantasy XV dalam bahasa melayu

Di Lucis, Putera Noctis dan sahabatnya Gladiolus, Ignis, and Prompto sedang dalam perjalanan ke ibu negara Accordo, Altissia, di mana Noctis akan melangsungkan perkahwinan dengan Lunafreya. Sepanjang perjalanan, mereka menerima berita serangan Niflheim terhadap bandar raya Insomnia dan kecurian Kristal, serta berita Raja Regis telah dibunuh. Mereka bertemu komander Crownsguard, Cor Leonis, yang menugaskan Noctis untuk mengumpul senjata diraja Lucii—raja-raja purba Lucis—untuk menyelamatkan Kristal dan menuntut kembali takhtanya. Kumpulannya terserempak dengan canselor Niflheim, Ardyn Izunia, yang menunjuk arah mereka ke Astral Titan di Disc of Cauthess. Selepas dia memenuhi ujian daripada Titan dan melawan gerombolan askar imperial yang menyerang Astral, Noctis mendapat tahu bahawa Lunafreya telah memujuk Titan untuk meminjamkan kuasanya. Mereka terus mengembara di serata Lucis, mengumpulkan senjata pusaka Noctis dan bertemu dengan Astral Ramuh dengan bantuan Gentiana, roh pembantu Lunafreya. Sepanjang perjalanan mereka, mereka mendapati waktu siang semakin pendek, disusuli peningkatan bilangan Syaitan. Fenomena tersebut merupakan sebahagian daripada kesan wabak Starscourge, yang mana jika dibiarkan, akan menyebabkan Eos terperangkap dalam kegelapan kekal dan dikuasai Syaitan yang bermaharajalela.

Kumpulan Noctis akhirnya tiba di Altissia, di mana Lunafreya berlindung. Lunafreya membangkitkan Astral Leviathan supaya Noctis dapat meminjam kuasanya, tetapi Leviathan mengamuk apabila tentera Niflheim datang menyerang. Ardyn mendedahkan wajah sebenar dengan mencederakan Lunafreya sehingga nazak, mengganggu upacara tersebut; namun, dia berjaya membangkitkan kuasa Noctis, membolehkannya mengalahkan Leviathan. Semasa Noctis tidak sedarkan diri, dalam mimpinya dia didatangi roh Lunafreya, yang memberikannya Cincin Lucii. Noctis bangun dan mendapati Altissia sedang kucar-kacir, manakala Ignis menjadi buta semasa pertarungan. Kumpulannya meneruskan perjalanan ke ibu negara Niflheim, Gralea dengan menaiki kereta api; sementara Ignis menjadi buta dand Noctis terus bersedih atas kematian Lunafreya menyebabkan berlaku persengketaan antara Noctis dengan Gladiolus sehinggalah Ignis memaksa mereka berdamai. Ardyn memperdayakan Noctis sehingga menyebabkan dia tidak sengaja menghumban Prompto daripada kereta api, dan mwmbawa lari Prompto dan Kristal ke kubu utama Gralea, mendedahkan bahawa kuasa Kristal boleh memusnahkan Syaitan. Noctis meneruskan perjalanan ke Gralea—menerima restu Astral Shiva daripada Gentiana, yang mendedahkan dirinya sebagai bentuk manusia bagi Shiva—di mana kumpulannya mendapati bandar raya tersebut sudah dikuasai oleh Syaitan-syaitan milik Ardyn. Kuasa Noctis disekat, memaksanya untuk menggunakan Cincin Lucii. Selepas menyelamatkan Prompto, yang mendedahkan dirinya berasal dari Niflheim, kumpulannya terus berlawan menerusi kubu tersebut, bertemu dengan abang Lunafreya, Ravus dan maharaja Niflheim, Iedolas Aldercapt, yang mana kedua-duanya ditukarkan menjadi Syaitan oleh Ardyn.

Terpaksa berpisah daripada kumpulannya, Noctis akhirnya tiba di tempat Kristal, tersebut berada, tetapi dia ditarik perlahan-lahan ke dalamnya. Ardyn kemudian muncul dan mendedahkan identiti sebenarnya sebagai Ardyn Lucis Caelum, bekas pemulih yang dipilih oleh Kristal dua ribu tahun dahulu. Ardyn melindungi Eos dengan menyerap Syaitan ke dalam dirinya, tetapi dilabelkan sebagai tidak suci oleh Astral, dan dilabelkan sebagai syaitan oleh nenek moyang Noctis. Setelah hidup kekal abadi disebabkan kuasa Syaitan, Ardyn sejak itu mahu membalas dendam terhadap keturunan dirajanya dan Kristal, mempercepatkan penyebaran wabak Starscourge sementara menunggu Raja Sebenar muncul supaya dia boleh memusnahkan kedua-duanya. Semasa di dalam Kristal, Noctis bertemu Astral Bahamut; dia mendapat tahu bahawa dialah Raja Sebenar yang diramalkan itu, yang akan membersihkan wabak Starscourge dan mengembalikan cahaya kepada Eos. Noctis mempersiapkan dirinya untuk memenuhi takdirnya, mengetahui bahawa ia akan bakal meragut nyawanya; sebaik sahaja dia kembali ke alam dunia, dia mendapati sepuluh tahun sudah berlalu. Dia bersatu semula dengan rakan-rakannya, yang tidak henti-henti menghalang serangan Syaitan sejak Eos ditenggelami kegelapan kekal, sebelum bertolak ke runtuhan Insomnia. Setelah kumpulannya menewaskan Astral jahat Ifrit, Noctis berhadapan dengan Ardyn seorang diri dan membunuhnya dalam pertarungan satu lawan satu. Noctis kemudian menaiki takhta, dan penggunaan kuasa Cincin Lucii dan cahaya Kristal mengorbankan nawanya untuk menghapuskan wabak Starscourge dan Syaitan dari dunia. Di alam roh, Noctis—dengan bantuan Lunafreya dan raja-raja Lucis—memusnahkan roh Ardyn.

Semasa imbasan kembali pada pertengahan penghargaan, Noctis memberitahu Gladiolus, Ignis dan Prompto betapa berharganya mereka kepadanya semasa perkhemahan terakhir bersama. Semasa babak selepas penghargaan, Noctis dan Lunafreya bersatu semula di dunia roh, sebaik matahari mula terbit semula di serata Eos.